b'\n_START_ARTICLE_\nKenijos transportas\n_START_PARAGRAPH_\nKenijos transporto sistema yra viena i\xc5\xa1 labiausiai i\xc5\xa1pl\xc4\x97tot\xc5\xb3 Ryt\xc5\xb3 Afrikoje. Traukiniais susisiekiama su pagrindiniais miestais. Keliauti i\xc5\xa1 vieno miesto \xc4\xaf kit\xc4\x85 galima ir automobiliu ar l\xc4\x97ktuvu. Vietinio transporto formos Kenijoje yra autobusai matatus (minibuses) ir taksi, kuriais bet kada galima pasiekti bet kuri\xc4\x85 norim\xc4\x85 viet\xc4\x85. Ta\xc4\x8diau apie 80\xc2\xa0% keli\xc5\xb3 \xc5\xa1alyje yra neasfaltuoti._NEWLINE_Mombasa yra pagrindinis Kenijos j\xc5\xabros uostas, taip pat aptarnauja ir Ugand\xc4\x85 bei Ruand\xc4\x85. Kisumu yra pagrindinis uostas Viktorijos e\xc5\xbeere. Upi\xc5\xb3 transportas nepl\xc4\x97tojamas, kadangi n\xc4\x97ra vandening\xc5\xb3 upi\xc5\xb3._NEWLINE_Kenija turi savo nacionalines oro linijas. Tarptautiniai oro uostai i\xc5\xa1sid\xc4\x97st\xc4\x99 Nairobyje, Mombasoje ir Eldorete._NEWLINE_Kenijoje eismas vyksta kairi\xc4\x85ja kelio puse. Norint Kenijoje vairuoti automobil\xc4\xaf, b\xc5\xabtinos tarptautin\xc4\x97s teis\xc4\x97s. Asfaltuotuose keliuose leistinas greitis\xc2\xa0\xe2\x80\x93 100 km/h, u\xc5\xbemiesty\xc2\xa0\xe2\x80\x93 70 km/h, gyvenviet\xc4\x97se\xc2\xa0\xe2\x80\x93 55 km/h, draustiniuose\xc2\xa0\xe2\x80\x93 25 km/h.'